בבית המשפט המחוזי בתל-אביב ת.פ.ח. 19/

 בפני הרכב

**המאשימה : מדינת ישראל**

 באמצעות פרקליטות מחוז ת"א (פלילי)

 רח' הנרייטה סולד 1, ת"א יפו תל-אביב, מיקוד 64924

 טלפון: טלפון פקס: 03-6919108

- נ ג ד –

הנאשם: מלסה מאיר בן מלק ג'מבר

 ת.ז. ... יליד 01.09.1984

 מרחוב.... פתח תקווה

 טל': ...

 במעצר מיום 8.5.19

|  |  |  |
| --- | --- | --- |
|  |  |  |

**כתב אישום**

**הנאשם מואשם בזאת כדלקמן :**

1. **אישום ראשון (פל"א 199307/19 תחנת שכונות)**

**העובדות :**

1. בתאריך 8.5.19 בשעה 14:15, או בסמוך לכך, צעדה א.א. (להלן: המתלוננת) בשביל מעבר להולכי רגל ברחוב הארבעה בתל-אביב, כשפניה לכוון רחוב החשמונאים.
2. א. בשלב מסויים, הגיח הנאשם אל מאחורי המתלוננת בריצה, תפס אותה במתניה, הפילה על המדרכה ונשכב מעליה. הנאשם הרים את חצאיתה של המתלוננת והסיט את תחתוניה, בניגוד להסכמתה, חשף את איבר מינו ואמר למתלוננת: "עומד לי הזין, אני רוצה להכניס אותו".
3. המתלוננת התנגדה למעשיו של הנאשם ובניסיון למנוע ממנו מלבצע את זממו, אחזה ביד אחת באיבר מינו ובידה השניה ניסתה להרחיקו מעליה וזעקה לעזרה.
4. כל אותה העת, הנאשם חזר ואמר למתלוננת "עומד לי הזין, אני רוצה להכניס אותו", תוך שהוא נאבק בה ומנסה להזיז את ידיה.
5. עוברי אורח שהיו בסמוך אחזו בנאשם והרחיקו את הנאשם מעל המתלוננת, ובכך מנעו מהנאשם להשלים את ביצוע מעשיו.
6. כתוצאה מהפלת המתלוננת על המדרכה על ידי הנאשם, נחבלה המתלוננת בשתי רגליה.
7. הנאשם במעשיו המתוארים לעיל, ניסה להחדיר את איבר מינו לאיבר מינה של המתלוננת שלא בהסכמתה החופשית ובכך ביצע עבירה של ניסיון אינוס במתלוננת.
8. **הוראת החיקוק לפיה מואשם הנאשם :**

 **ניסיון אינוס**  – עבירה לפי סעיף 345(א)(1) ביחד עם סעיף 25 לחוק העונשין התשל"ז-1977

1. **אישום שני (פל"א 126056/19 תחנת פתח תקווה)**

**העובדות :**

בתאריך 20.3.19 בשעה 21:15, או בסמוך לכך, צעדה ב.ב. (להלן: המתלוננת) ברחוב הסיבים בפתח תקווה כשאזניות באזניה (להלן: האזניות).

א. בשלב מסוים הגיח הנאשם מאחורי המתלוננת, פנה אליה ושאל אותה "את גזענית?". בתגובה המתלוננת צעקה על הנאשם שיתרחק.

ב. הנאשם התעלם מבקשתה של המתלוננת, תפס את האזניות ובהמשך, ובניגוד להסכמתה, הניח את ידיו על חזה של המתלוננת מעל למעילה, הצמידה לגדר ואמר לה: "זה לא אונס את הולכת לתת לי לזיין אותך". הנאשם עשה כן לשם סיפוק וגירוי מיניים.

ד. הנאשם המשיך ואחז באחת מידיו במותניה של המתלוננת, ובתגובה הדפה המתלוננת את הנאשם ממנה.

עוברי אורח שהגיעו למקום מנעו בנוכחותם מהנאשם להמשיך ולפגוע במתלוננת.

במעשיו המתוארים לעיל, ביצע הנאשם במתלוננת מעשה מגונה לשם גירוי וסיפוק מיניים.

1. **הוראת החיקוק לפיה מואשם הנאשם :**

מעשה מגונה – עבירה לפי סעיף 348(ג) לחוק העונשין, התשל"ז – 1977.

 **עדי התביעה :**

....

 **בר-און רנית, עו"ד**

 **סגן בכיר א' בפרקליטות מחוז תל אביב (פלילי)**

**תל-אביב, ‏יא' באייר תשע"ט**

 **16 במאי 2019**

**מספר תיק פרקליטות: 05/00002484/19**

**מספר תיק חקירה (פל"א): 199307/2019**

**סימוכין 148841/2019**

##### הודעה לנאשם

הנאשם יכול לבקש שימונה לו סנגור ציבורי אם מתקיים בו אחד מהתנאים לזכאות נאשם לייצוג המנויים בסעיף 18(א) לחוק הסנגוריה הציבורית, תשנ"ו – 1995.

##### הודעה לבית-המשפט

בהתאם להוראת סעיף 15א'(א) לחוק סדר הדין הפלילי [נוסח משולב] התשמ"ב – 1982 המאשימה מודיעה בזאת, כי קיימת אפשרות לפיה יתבקש בית המשפט להטיל על הנאשם עונש מאסר בפועל, אם יורשע בתיק זה.